**VRK_logo_FI_web**

# VÄESTÖREKISTERIKESKUS

# Väestötietojärjestelmä Vaalitehtävät

# Äänestysaluejaon mallintamista varten toimitettavat tiedot

Kuvaus 16.2.2015

### 1. Yleistä

Väestötietojärjestelmästä poimittava aineisto sisältää asuinkäytössä (rakennuksen käyttötarkoitus on asuinrakennus ja se on vakituisesti asuttu) olevien rakennusten pysyvät rakennustunnukset, koordinaattitiedot, tiedon rakennuksen sijaintikunnasta ja äänestysalueesta. Poimittavaa tiedostoa käytetään vaalien äänestysaluerajojen määrittelemiseen karttapohjaisissa palveluissa.

### 2. Tietojen poimintaehdot

Aineiston poimintaehdot ovat:

* rakennuksen tila on 10 (keskeneräinen) tai 20 (valmis), JA
* rakennuksen käyttötarkoitus on väliltä 011-039 (molemmat raja-arvot ml.), JA
* rakennuksen käytössäolotilanne on 01 (vakituisesti asuttu)
* rakennuksella on sijaintikunta, JA
* rakennuksella on postinumero, JA
* rakennuksella on pohjois- ja itäkoordinaattitiedot, JA
* rakennuksella on äänestysalueen kunta ja äänestysalue; JA
* rakennuksella on vähintään yksi sijaintiosoite, jolla ei ole päättymispäivää.

### 3. Tulostiedoston kuvaus

Tulostiedosto on vaihtuvamittainen CSV-tiedosto, yhdellä rivillä/tietueella on yhden rakennuksen tiedot. Tietokenttien erotinmerkki on puolipiste (;). Väestötietojärjestelmässä ja näissä tulostiedostoissa käytettävä merkistö on ISO 8859-1. Kuntanumerot ja äänestysaluenumerot muunnetaan tulostiedostoon vakiopituiseen merkkimuotoon (etunollat ja äänestysaluetunnukseen tarvittaessa jälkiblankko), jos ne eivät ole tietokannassa tässä muodossa.

|  |  |  |
| --- | --- | --- |
| **Tietokenttä** | **Tyyppi ja pituus**  (tietokannassa) | **Selitys / huomautuksia** |
| Rakennustunnus | varchar2(20) | Pysyvä rakennustunnus. 10 merkkiä pitkä aakkosnumeerinen tunnus, jonka ensimmäinen merkki on ”1” ja viimeinen merkki Modulo-31 säännöllä laskettu tarkistusmerkki, joka on joko numero tai iso kirjain. |
| Rakennuksen pohjoiskoordinaatti | number(7) | Osoitteen sijaintitietona käytettävä rakennuksen ns. keskipisteen koordinaattitieto kokonaisluvuksi pyöristettynä (Mtp näkymässä valmiiksi pyöristettynä oikeanlaiset koordinaatit). Koordinaatisto ETRS-TM35 FIN |
| Rakennuksen itäkoordinaatti | number(6) | Ks. ed. |
| Rakennuksen äänestysalueen kunta | varchar2(3) | Vakiopituus, etunollat. Minkä kunnan äänestysalueisiin rakennus kuuluu kulloinkin toimeen pantavassa vaalissa. Tammikuun presidentinvaalissa äänestyskunta voi olla muu kuin rakennuksen sijaintikunta (kuntaliitostapaukset). |
| Rakennuksen äänestysalue | char(4) | Vakiopituus, etunollat ja mahdollinen jälkiblankko. Mihin kunnassa olevaan äänestysalueeseen rakennus kuuluu. Äänestysaluetunnuksia on kahden tyyppisiä, tavallisimmassa tyypissä pelkkä numero väliltä 001-999 (etunollat käytössä); ns. jakokirjaimellisessa tyypissä numeron perässä on iso kirjain, esim. ”001A”, ”001B”. |